A Unión de Republicas Socialistas Sovieticas (URSS) (en ruso: Союз Советских Социалистических Республик (СССР), Soyuz Sovietskij Sotsialistichieskij Riespublik (SSSR)), u Unión Sovietica (Советский Союз, Sovietskii Soyuz) estió un país socialista que existió mientres gran parti d'o sieglo XX, entre o trunfo d'os comunistas en a guerra civil que siguió a la Revolución Rusa, en 1922 y a suya desaparición mientres o gubierno de Mikhail Gorbachev en 1991. Surtita dimpués de l'asasinato d'o zaguer zar, s'estendilló dende a Mar Baltica y a Mar Negra dica l'Ocián Pacifico, con un aria parellana a la d'antigo Imperio Ruso. Integrata en primerias nomás por 4 republicas federatas, en as suyas zagueras anyadas yera formata por 15 republicas socialistas sovieticas, ya que o suyo numero y grandaria heba variato dende 1922. Rusia yera a republica mas gran d'a Unión, tanto en aria como en población, y dominaba politicament y economica.